《与可大水头闲望》
宋代·丘葵

暧入纱巾淡淡风，倚楼客思话无穷。前山倒影摇春水，野火飞无入暮空。

无数舟人相尔汝，一群沙鸟自西东。江流不碍钟声度，和雨收来八句中。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。